金剛般若波羅蜜多心經          (唐 三奬法師 玄奬 奉詔譯)

①  如是我聞 一時薄伽梵 在室羅筏城 住誓多林給孤獨園 與大苾芻衆千二百五十人俱 爾時世尊 於日初分 整理裳服執持衣鉢 入室羅筏大城乞食 時薄伽梵 於其城中 行乞食已 出還本處 飯食訖收衣鉢洗足已 於食後時 敷如常座結跏趺坐 端身正願 住對面念 時諸苾芻來詣佛所 到已頂禮世尊雙足 右□三□退坐一面 具壽善現亦於如是衆會中坐

②   爾時衆中 具壽善現 從座而起 偏袒一肩 右膝著地 合掌恭敬 而白佛言 希有世尊 乃至如來應正等覺 能以最勝攝受 攝受諸菩薩摩訶薩 乃至如來應正等覺 能以最勝付囑 付囑諸菩薩摩訶薩 世尊 諸有發趣菩薩乘者 應云何住 云何修行 云何攝伏其心 作是語已 爾時世尊告具壽善現曰 善哉善哉 善現 如是如是 如汝所說 乃至如來應正等覺 能以最勝攝受 攝受諸菩薩摩訶薩乃至如來應正等覺 能以最勝付囑 付囑諸菩薩摩訶薩 是故善現 汝應諦聽 極善作意 吾當爲汝分別解說 諸有發趣菩薩乘者 應如是住 如是修行 如是攝伏其心 具壽善現白佛言 如是如是 世尊 願樂欲聞

③  佛言善現諸有發趣菩薩乘者 應當發趣如是之心 所有諸有情 有情攝所攝 若卵生若胎生若濕生若化生 若有色若無色 若有想若無想 若非有想若非無想 乃至有情界 施設所施設 如是一切 我當皆令於無餘依妙涅槃界而般涅槃 雖度如是無量有情令滅度已 而無有情得滅度者 何以故 善現 若諸菩薩摩訶薩有情想轉不應說名菩薩摩訶薩 所以者何 善現若諸菩薩摩訶薩 不應說言有情想轉 如是命者想  士夫想 補特伽羅想 意生想 摩納婆想 作者想 受者想轉 當知亦爾 何以故 善現 無有少法 名爲發趣菩薩乘者

④  復次善現 若菩薩摩訶薩 不住於事行布施 都無所住應行布施 不住於色應行布施 不住聲香味觸法應行布施 善現 如是菩薩摩訶薩 如不住相想應行布施 何以故 善現 若菩薩摩訶薩 都無所住而行布施 其福德聚不可取量 佛告善現 於汝意云何 東方虛空可取量不 善現答言 不也世尊 善現如是 南西北方四維上下 周遍十方一切世界虛空可取量不 善現答言 不也世尊 佛言善現 如是如是 若菩薩摩訶薩 都無所住而行布施 其福德聚不可取量亦復如是 善現 菩薩如是如不住相想應行布施

⑤  佛告善現 於汝意云何 可以諸相具足觀如來不 善現答言 不也世尊 不應以諸相具足觀於如來 何以故 如來說諸相具足卽非諸相具足 說是語已 佛復告具壽善現言 善現 乃至諸相具足皆是虛妄 乃至非相具足皆非虛妄 如是以相非相應觀如來 說是語已

⑥  具壽善現復白佛言 世尊頗有有情 於當來世後時後分後五百歲 法將滅時分轉時 聞說如是色經典句生實想不 佛告善現 勿作是說 頗有有情於當來世後時後分後五百歲 法將滅時分轉時 聞說如是色經典句生實想不 然復善現 有菩薩摩訶薩 於當來世後時後分後五百歲 法將滅時分轉時 具足尸羅具德具慧 復次善現 彼菩薩摩訶薩 非於一佛所承事供養 非於一佛所種諸善根 然復善現 彼菩薩摩訶薩 於其非一百千佛所 承事供養 於其非一百千佛所種諸善根 乃能聞說如是色經典句 當得一淨信心 善現 如來以其佛智悉已知彼 如來以其佛眼悉已見彼 善現 如來悉已 覺彼 一切有情當生無量無數福聚 當攝無量無數福聚 何以故 善賢 彼菩薩摩訶薩 無我想轉 無有情想 無命者想 無士夫想 無補特伽羅想 無意生想 無摩納婆想 無作者想 無受者想轉 善現 彼菩薩摩訶薩 無法想轉 無非法想轉 無想轉 亦無非想轉 所以者何 善現 若菩薩摩訶薩 有法想轉 彼卽應有我執 有情執 命者執 補特伽羅等執 若有非法想轉 彼亦應有我執 有情執 命者執 補特伽羅等執 何以故 善現 不應取法 不應取非法 是故如來 密意而說筏有法門 諸有智者 法尙應斷何況非法

⑦  佛復告具壽善現言 善現 於汝意云何 頗有少法 如來應正等覺證阿□多羅三□三菩提耶 頗有少法 如來應正等覺 是所說耶 善現答言 世尊 如我解佛所說義者 無有少法如來應正等覺證 阿□多羅三□三菩提 亦無有少法 是如來應正等覺所說 何以故 世尊 如來應正等覺 所證所說所思惟法 皆不可取不可宣說非法非非法 何以故 以諸賢聖補特伽羅 皆是無爲之所顯故

⑧  佛告善現 於意云何 若善男子或善女人 以此三千大千世界盛滿七寶持用布施 是善男子善女人 由此因緣所生福聚寧爲多不 善現答言 甚多世尊 甚多善逝 是善男子或善女人 由此因緣所生福聚其量甚多 何以故 世尊 福德聚福德聚者 如來說爲非福德聚 是故如來說名福德聚福德聚  佛復告善現言 善現 若善男子或善女人 以此三千大千世界盛滿七寶持用布施 若善男子或善女人 於此法門乃至四句伽陀 受持讀誦究竟通利 及廣爲他宣說開示如理作意 由是因緣所生福聚 甚多於前無量無數 何以故 一切如來應正等覺阿□多羅三□三菩提 皆從此經出 諸佛世尊 皆從此經生 所以者何 善現 諸佛法諸佛法者 如來說爲非諸佛法 是故如來說名諸佛法諸佛法

⑨  佛告善現 於汝意云何 諸預流者頗作是念 我能證得預流果不 善現答言 不也世尊 諸預流者不作是念 我能證得預流之果 何以故 世尊 諸預流者無少所預故名預流 不預色聲香味觸法故名預流 世尊 若預流者作如是念 我能證得預流之果卽爲我執有情命者士夫補特伽羅等 佛告善現 於汝意云何 諸一來者 頗作是念 我能證得一來果不 善現答言 不也世尊 諸一來者不作是念 我能證得一來之果 何以故 世尊 以無少法證一來性故名一來 佛告善現 於汝意云何 諸不還者 頗作是念 我能證得不還果不 善現答言 不也世尊 諸不還者不作是念 我能證得不還之果 何以故 世尊 以無少法證不還性故名不還 佛告善現 於汝意云何 諸阿羅漢頗作是念 我能證得阿羅漢不 善現答言 不也世尊 諸阿羅漢不作是念 我能證得阿羅漢性 何以故 世尊 以無少法名阿羅漢 由是因緣名阿羅漢 世尊 若阿羅漢作如是念 我能證得阿羅漢性 卽爲執我有情命者士夫補特伽羅等 所以者何 世尊 如來應正等覺 說我得無諍住最爲第一 世尊 我雖是阿羅漢 永離貪欲 而我未曾作如是念 我得阿羅漢 永離貪欲 世尊 我若作如是念 我等阿羅漢 永離貪欲者 如來不應記說我言 善現 善男子得無諍住最爲第一 以都無所住 是故如來說名無諍住無諍住

⑩  佛告善現 於汝意云何 如來昔在然燈如來應正等覺所頗於少法有所取不 善現答言 不也世尊 如來昔在然燈如來應正等覺所都無少法而有所取 佛告善現 若有菩薩作如是言 我當成辦佛土功德莊嚴 如是菩薩非眞實語 何以故 善現 佛土功德莊嚴佛土功德莊嚴者 如來說非莊嚴 是故如來說名佛土功德莊嚴佛土功德莊嚴 是故善現 菩薩如是都無所住應生其心 不住於色應生其心不住非色應生其心 不住聲香味觸法應生其心 都無所住應生其心 佛告善現 如有士夫具身大身其色自體 假使譬如妙高山王 善現 於汝意云何 彼之自體爲廣大不 善現答言 彼之自體 廣大世尊 廣大善逝 何以故 世尊彼之自體 如來說非彼體故名自體 非以彼體故名自體

⑪  佛告善現 於汝意云何 乃至□伽河中所有沙數 假使有如是沙等□伽河 是諸□伽河沙 寧爲多不 善現答言 甚多世尊甚多善逝 諸□伽河尙多無數何況其沙 佛言善現 吾今告汝開覺於汝 假使若善男子或善女人 以妙七寶盛滿 爾所□伽河沙等世界 奉施如來應正等覺 善現 於汝意云何 是善男子或善女人 由此因緣所生福聚 寧爲多不 善現答言 甚多世尊 甚多善逝 是善男子或善女人 由此因緣所生福聚其量甚多 佛復告善現 若以七寶盛滿爾所沙等世界 奉施如來應正等覺 若善男子或善女人 於此法門乃至四句伽陀受持讀誦究竟通利 及廣爲他宣說開示如理作意 由此因緣所生福聚 甚多於前無量無數

⑫  復次善現 若地方所 於此法門 乃至爲他宣說開示四句伽陀 此地方所尙爲世間諸天及人阿素洛等之所供養如佛靈廟 何況有能於此法門 具足究竟書寫受持讀誦究竟通利 及廣爲他宣說開示如理作意 如是有情成就最勝希有功德 此地方所大師所住 或隨一一尊重處所 若諸有智同梵行者說是語已

⑬  具壽善現 復白佛言 世尊當何名此法門 我當云何奉持 作是語已 佛告善現言 具壽 今此法門 名爲能斷金剛般若波羅蜜多 如是名者 汝當奉持 何以故 善現 如是般若波羅蜜多 如來說爲非般若波羅蜜多 是故如來說名般若波羅蜜多  佛告善現 於汝意云何 頗有少法如來可說不 善現答言 不也世尊 無有少法如來可說 佛告善現 乃至三千大千世界大地微塵 寧爲多不 善現答言 此地微塵甚多世尊 甚多善逝 佛言善現 大地微塵如來說非微塵 是故如來說名大地微塵  諸世界如來說非世界 是故如來說名世界 佛告善現 於汝意云何 應以三十二大士夫相觀於如來應正等覺不 善現答言 不也世尊 不應以三十二大士夫相觀於如來應正等覺 何以故 世尊 三十二大士夫相如來說爲非相 是故如來說名三十二大士夫相 佛復告善現言 假使若有善男子或善女人 於日日分捨施□伽河沙等自體 如是經□伽河沙等劫數捨施自體 復有善男子或善女人 於此法門 乃至四句伽陀 受持讀誦究竟通利 及廣爲他宣說開示如理作意 由是因緣所生福聚甚多於前無量無數

⑭  爾時具壽善現 聞法威力 悲泣墮淚 □仰□淚而白佛言 甚奇希有世尊 最極希有善逝如來今者所說法門 普爲發趣最上乘者作諸義利 世尊 我昔生智以來未曾得聞如是法門 世尊 若諸有情聞說如是甚深經典生眞實想 當知成就最勝希有 何以故 世尊 諸眞實想眞實想者 如來說爲非想 是故如來說名眞實想眞實想 世尊 我今聞說如是法門 領悟信解未爲希有 若諸有情於當來世後時後分後五百歲 正法將滅時分轉時 當於如是甚深法門 領悟信解 受持讀誦究竟通利 及廣爲他宣說開示如理作意 當知成就最勝希有 何以故 世尊 彼諸有情無我想轉 無有情想 無命者想 無士夫想 無補特伽羅想 無意生想 無摩納婆想 無作者想 無受者想轉 所以者何 世尊 諸我想卽是非想 諸有情想命者想士夫想補特伽羅想意生想摩納婆想作者想受者想卽是非想 何以故 諸佛世尊 離一切想 作是語已 爾時世尊 告具壽善現言 如是如是 善現 若諸有情聞說如是甚深經典 不驚不懼無有怖畏 當知成就最勝希有 何以故 善現 如來說最勝波羅蜜多 謂般若波羅蜜多 善現 如來所說最勝波羅蜜多 無量諸佛世尊所共宣說故 名最勝波羅蜜多 如來說最勝波羅蜜多 卽非波羅蜜多 是故如來說名最勝波羅蜜多 復次善現 如來說忍辱波羅蜜多 卽非波羅蜜多 是故如來說名忍辱波羅蜜多 何以故 善現 我昔過去世曾爲□利王斷支節肉 我於爾時 都無我想或有情想或命者想或士夫想 或補特伽羅想或意生想或摩納婆想或作者想或受者想 我於爾時都無有想亦非無想 何以故 善現 我於爾時若有我想 卽於爾時應有□想 我於爾時若有有情想命者想士夫想補特伽羅想意生想摩納婆想作者想受者想卽於爾時應有□想 何以故 善現 我憶過去五百生中 曾爲自號忍辱仙人 我於爾時都無我想 無有情想無命者想無士夫想無補特伽羅想無意生想無摩納婆想無作者想無受者想 我於爾時都無有想亦非無想 是故善現 菩薩摩訶薩遠離一切想 應發阿□多羅三□三菩提心 不住於色應生其心 不住非色應生其心 不住聲香味觸法應生其心 不住非聲香味觸法應生其心 都無所住應生其心 何以故 善現 諸有所住則爲非住 是故如來說諸菩薩 應無所住而行布施 不應住色聲香味觸法而行布施 復次善現 菩薩摩訶薩爲諸有情作義利故 應當如是棄捨布施 何以故 善現 諸有情想卽是非想 一切有情如來卽說爲非有情 善現 如來是實語者諦語者如語者不異語者 復次善現 如來現前等所證法或所說法或所思法卽於其中非諦非妄 善現 譬如士夫入於闇室都無所見 當知菩薩若墮於事 謂墮於事而行布施亦復如是 善現 譬如明眼士夫過夜曉已日光出時見種種色 當知菩薩不墮於事 謂不墮於事而行布施 亦復如是 復次善現 若善男子或善女人 於此法門 受持讀誦究竟通利 及廣爲他宣說開示如理作意則爲如來 以其佛智悉知是人則爲如來 以其佛眼悉見是人則爲如來實覺是人 如是有情一切當生無量福聚

⑮ 復次善現 假使善男子或善女人 日初時分以□伽河沙等自體布施 日中時分復以□伽河沙等自體布施 日後時分亦以□伽河沙等自體布施 由此異門經於俱□那庾多百千劫以自體布施 若有聞說如是法門不生誹謗 由此因緣所生福聚 尙多於前無量無數 何況能於如是法門具足畢竟書寫受持讀誦究竟通利 及廣爲他宣說開示如理作意 復次善現 如是法門 不可思議不可稱量 應當希冀不可思議所感異熟 善現 如來宣說如是法門 爲欲饒益趣最上乘諸有情故 爲欲饒益趣最勝乘諸有情故 善現 若有於此法門 受持讀誦究竟通利及廣爲他宣說開示如理作意則爲如來以其佛智悉知是人則爲如來以其佛眼悉見是人 則爲如來悉覺是人 如是有情一切成就無量福聚 皆當成就不可思議不可稱量無邊福聚 善現 如是一切有情其肩荷擔如來無上正等菩提 何以故 善現 如是法門非諸下劣信解有情所能聽聞非諸我見 非諸有情見 非諸命者見 非諸士夫見 非諸補特伽羅見 非諸意生見 非諸摩納婆見 非諸作者見 非諸受者見 所能聽聞此等若能受持讀誦究竟通利 及廣爲他宣說開示如理作意無有是處 復次善現 若地方所聞此經典 此地方所當爲世間諸天及人阿素洛等之所供養 敬禮右□如佛靈廟

復次善現 若善男子或善女人 於此經典受持讀誦究竟通利 及廣爲他宣說開示如理作意 若遭輕毁極遭輕毁 所以者何 善現 是諸有情宿生所造諸不淨業應感惡趣 以現法中遭輕毁故 宿生所造諸不淨業皆悉消盡 當得無上正等菩提 何以故 善現 我憶過去於無數劫復過無數 於然燈如來應正等覺 先復過先 曾値八十四俱□那庾多百千諸佛我皆承事 旣承事已皆無違犯 善現 我於如是諸佛世尊皆得承事 旣承事已 皆無違犯 若諸有情後時後分後五百歲 正法將滅時分轉時 於此經典受持讀誦究竟通利 及廣爲他宣說開示如理作意 善現 我先福聚於此福聚 百分界之所不能及 如是千分若百千分 若俱□百千分 若俱□那庾多百千分 若數分若計分若算分若喩分 若烏波尼殺曇分亦不能及 善現 我若具說 當於爾時 是善男子或善女人所生福聚 乃至是善男子是善女人所攝福聚 有諸有情則便迷悶心惑狂亂 是故善現 如來宣說是法門 不可思議不可稱量 應當希冀不可思議所感異熟      爾時具壽善現復白佛言 世尊 諸有發趣菩薩乘者 應云何住 云何修行 云何攝伏其心 佛告善現 諸有發趣菩薩乘者 應當發起如是之心 我當皆令一切有情於無餘依妙涅槃界而般涅槃 雖度如是一切有情令滅度已 而無有情得滅度者 何以故 善現 若諸菩薩摩訶薩有情想轉 不應說名菩薩摩訶薩 所以者何 若諸菩薩摩訶薩不應說言有情想轉 如是命者想士夫想補特伽羅想意生想摩納婆想作者想受者想轉 當知亦爾 何以故 善現 無有少法名爲發趣菩薩乘者 佛告善現 於汝意云何 如來昔於然燈如來應正等覺所 頗有少法能證阿□多羅三□三菩提不 作是語已 具壽善現白佛言 世尊如我解佛所說義者 如來昔於然燈如來應正等覺所 無有少法能證阿□多羅三□三菩提 說是語已佛告具壽善現言  如是如是 善現 如來昔於然燈如來應正等覺所 無有少法能證阿□多羅三□三菩提 何以故 善現 如來昔於然燈如來應正等覺所 若有少法能證阿□多羅三□三菩提者 然燈如來應正等覺 不應授我記言 汝摩納婆於當來世 名釋迦牟尼如來應正等覺 善現 以如來無有少法能證阿□多羅三□三菩提 是故然燈如來應正等覺 授我記言汝摩納婆於當來世 名釋迦牟尼如來應正等覺 所以者何 善現 言如來者卽是眞實眞如增語 言如來者卽是無生法性增語 言如來者卽是永斷道路增語 言如來者卽是畢竟不生增語 何以故 若實無生卽最勝義 善現 若如是說如來應正等覺能證阿□多羅三□三菩提者 當知此言爲不眞實 所以者何 善現 由彼謗我起不實執 何以故 善現 無有少法如來應正等覺能證阿□多羅三□三菩提 善現 如來現前等所證法 或所說法 或所思法 卽於其中非諦非妄 是故如來說一切法皆是佛法 善現 一切法一切法者 如來說非一切法 是故如來說名一切法一切法 佛告善現 譬如士夫具身大身 具壽善現卽白佛言 世尊 如來所說士夫具身大身 如來說爲非身 是故說名具身大身 佛言善現 如是如是 若諸菩薩作如是言 我當滅度無量有情 是卽不應說名菩薩 何以故 善現 頗有少法名菩薩不 善現答言 不也世尊 無有少法名爲菩薩 佛告善現 有情有情者 如來說非有情故名有情 是故如來說一切法無有有情 無有命者無有士夫無有補特伽羅等 善現 若諸菩薩作如是言 我當成辦佛土功德莊嚴亦如是說 何以故 善現 佛土功德莊嚴佛土功德莊嚴者 如來說非莊嚴 是故如來說名佛土功德莊嚴佛土功德莊嚴 善現 若諸菩薩於無我法無我法深信解者 如來應正等覺說爲菩薩菩薩

佛告善現 於汝意云何 如來等現有肉眼不 善現答言 如是世尊 如來等現有肉眼 佛言善現 於汝意云何 如來等現有天眼不 善現答言 如是世尊 如來等現有天眼 佛言善現 於汝意云何 如來等現有慧眼不 善現答言 如是世尊 如來等現有慧眼 佛言善現 於汝意云何 如來等現有法眼不 善現答言 如是世尊 如來等現有法眼 佛言善現 於汝意云何 如來等現有佛眼不 善現答言 如是世尊 如來等現有佛眼 佛告善現 於汝意云何 乃至□伽河中所有諸沙 如來說是沙不 善現答言 如是世尊 如是善逝 如來說是沙 佛言善現 於汝意云何 乃至□伽河中所有沙數 假使有如是等□伽河 乃至是諸□伽河中所有沙數 假使有如是等世界 是諸世界寧爲多不 善現答言 如是世尊 如是善逝 是諸世界其數甚多 佛言善現 乃至爾所諸世界中所有有情 彼諸有情各有種種 其心流注我悉能知 何以故 善現 心流注心流注者 如來說非流注 是故如來說名心流注心流注 所以者何 善現 過去心不可得 未來心不可得 現在心不可得

佛告善現 於汝意云何 若善男子或善女人 以此三千大千世界盛滿七寶奉施如來應正等覺 是善男子或善女人 由是因緣所生福聚寧爲多不 善現答言 甚多世尊 甚多善逝 佛言善現 如是如是 彼善男子或善女人 由此因緣所生福聚其量甚多 何以故 善現 若有福聚 如來不說福聚福聚

佛告善現 於汝意云何 可以色身圓實觀如來不 善現答言 不也世尊 不可以色身圓實觀於如來 何以故 世尊 色身圓實色身圓實者 如來說非圓實 是故如來說名色身圓實色身圓實 佛告善現 於汝意云何 可以諸相具足觀如來不 善現答言 不也世尊 不可以諸相具足觀於如來 何以故 世尊 諸相具足諸相具足者 如來說爲非相具足是故如來說名諸相具足諸相具足

佛告善現 於汝意云何 如來頗作是念 我當有所說法耶 善現  如今勿當作如是觀 何以故 善現 若言如來有所說法 卽爲謗我 爲非善取 何以故 善現 說法說法者 無法可得故名說法 爾時具壽善現白佛言 世尊於當來世後時後分後五百歲 正法將滅時分轉時 頗有有情聞說如是色類法已能深信不 佛言善現 彼非有情非不有情 何以故 善現 一切有情者 如來說非有情故名一切有情

佛告善現 於汝意云何 頗有少法如來應正等覺現證無上正等菩提耶 具壽善現白佛言 世尊 如我解佛所說義者 無有少法如來應正等覺現證無上正等菩提 佛言善現 如是如是 於中少法無有無得故名無上正等菩提

復次善現 是法平等於其中間無不平等故名無上正等菩提 以無我性無有情性無命者性無士夫性無補特伽羅等性平等故名無上正等菩提 一切善法無不現證 一切善法無不妙覺 善現 善法善法者 如來一切說爲非法 是故如來說名善法善法

復次善現 若善男子或善女人 集七寶聚量等三千大千世界 其中所有妙高山王持用布施 若善男子或善女人 於此般若波羅蜜多經中乃至四句伽陀 受持讀誦究竟通利 及廣爲他宣說開示如理作意 善現 前說福聚於此福聚 百分計之所不能及 如是千分若百千分若俱□百千分 若俱□那庾多百千分若數分若計分若算分若喩分若烏波尼殺曇分亦不能及

佛告善現 於汝意云何 如來頗作是念 我當度脫諸有情耶 善現 汝今勿當作如是觀 何以故 善現 無少有情如來度者 善現 若有有情如來度者 如來卽應有其我執有有情執有命者執有士夫執有補特伽羅等執 善現 我等執者 如來說爲非執 故名我等執 而諸愚夫異生强有此執 善現 愚夫異生者 如來說爲非生故名愚夫異生

佛告善現 於汝意云何 可以諸相具足觀如來不 善現答言 如我解佛所說義者 不應以諸相具足觀於如來 佛言善現 善哉善哉 如是如是 如汝所說 不應以諸相具足觀於如來 善現 若以諸相具足觀如來者 轉輪聖王應是如來 是故不應以諸相具足觀於如來 如是應以諸相非相觀於如來 爾時世尊而說頌曰

「若以色觀我 以音聲尋我 彼生履邪斷 不能當見我

應觀佛法性 卽導師法身 法性非所識 故彼不能了」

諸相具足現證無上正等菩提

佛告善現 於汝意云何 如來應正等覺 以諸相具足 現證無上正等覺耶 善現 汝今勿當作如是觀 何以故 善現 如來應正等覺不以諸相具足現證無上正等菩提 復次善現 如是發趣菩薩乘者 頗施設少法 若壞若斷耶 善現汝今勿當作如是觀 諸有發趣菩薩乘者 終不施設少法若壞若斷

復次善現 若善男子或善女人 以□伽河沙等世界盛滿七寶奉施如來應正等覺 若有菩薩於法 無我無生法中獲得堪忍 由是因緣所生福聚甚多於彼 復次善現 菩薩不應攝受福聚 具壽善現卽白佛言 世尊 云何菩薩不應攝受福聚 佛言善現 所應攝受不應攝受 是故說名所應攝受

復次善現 若有說言如來若去若來若住若坐若臥 是人不解我所說義 何以故 善現 言如來者卽是眞實眞如增語 都無所去無所從來故名如來應正等覺

復次善現 若善男子或善女人 乃至三千大千世界大地極微塵量等世界 卽以如是無數世界色像爲量如極微聚 善現 於汝意云何 是極微聚寧爲多不 善現答言 是極微聚 甚多世尊甚多善逝 何以故 世尊 若極微聚 是實有者 佛不應說爲極微聚 所以者何 如來說極微聚卽爲非聚故名極微聚 如來說三千大千世界卽非世界故名三千大千世界 何以故 世尊 若世界實有者卽爲一合執 如來說一合執卽爲非執故名一合執 佛言善現 此一合執不可言說不可戱論 然彼一切愚夫異生强執是法

何以故 善現 若作是言 如來宣說我見有情見命者見士夫見補特伽羅見意生見磨納婆見作者見受者見 於汝意云何 如是所說爲正語不 善現答言 不也世尊 不也善逝 如是所說非爲正語 所以者何 如來所說我見有情見命者見士夫見補特伽羅見意生見摩納婆見作者見受者見卽爲非見故名我見乃至受者見 佛告善現 諸有發趣菩薩乘者 於一切法應如是知 應如是見 應如是信解 如是不住法想 何以故 善現 法想法想者 如來說爲非想 是故如來說名法想法想

復次善現 若菩薩摩訶薩以無量無數世界盛滿七寶奉施如來應正等覺 若善男子或善女人 於此般若波羅蜜多經中乃至四句伽陀 受持讀誦究竟通利如理作意 及廣爲他宣說開示 由此因緣所生福聚 甚多於前無量無數 云何爲他宣說開示 如不爲他宣說開示故名爲他宣說開示 爾時世尊而說頌曰

「諸和合所爲 如星□燈幻 露泡夢電雲 應作如是觀」

時薄伽梵說是經已 尊者善現及諸苾芻苾芻尼□波索迦□波斯迦 竝諸世間天人阿素洛健達縛等 聞薄伽梵所說經已 皆大歡喜信受奉行

----- 大般若波羅蜜多經卷第五百七十七 -----